Er verzellt vom Wisentstier,  Vo Schlange, gfläggte Katze,  Vo ghernte Hase, Gürteltier,  Vo Büffel, Fisch und Spatze,  Vo wilde Hind und zahme Rinder,  Vo alle Tier uff däm Planet,  Vom Opossum syne Kinder  Und wie ne Krokodil usgseht.  Vom Einhorn und vo Elefante  Brichtet dä gelehrti Maa  Und fillt vier diggi Foliante,  Wo me mit Stuune lääse ka:  S haig sälbetsmool in unsere Aue  No Waldrapp gä und wildi Kieh  Und näbe Welf und wilde Saue  Haig me no Elch gseh ummezieh.